Gustavs Oto
Gustavs Ādolfs Frīdrihs Oto (vācu: Gustav Adolf Friedrich Otto; dzimis 1843. gada 22. februārī, miris 1917. gada 31. maijā) bija Dobelē dzimis vācbaltiešu ārsts un vēsturnieks. Dzimis ārsta ģimenē. No 1856. līdz 1859. gadam mācījies Jelgavas ģimnāzijā. No 1861. līdz 1866. gadam studēja medicīnu Tērbatas Universitātē. Strādājis par ārstu Baldonē, Neretā, Bauskā, Jelgavā. Jelgavas ārstu biedrības vadītājs. Kurzemes literatūras un mākslas biedrības, Vēstures un senatnes pētītāju biedrības un Latviešu literārā biedrības biedrs. Rakstījis par skolu, augstskolu aptieku un baznīcu vēsturi Baltijā.